Nafarroako Parlamentuko Mahaiak, 2017ko urriaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Asunción Fernández de Garayalde Lazkano Sala andreak aurkeztutako galdera, Nazioarteko Lankidetzari buruzko III. Plan Zuzendariari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 2an

Lehendakaria: Ainhoa Aznárez Igarza

GALDERAREN TESTUA

Asun Fernández de Garaialde y Lazkano Lasa andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Gaurko egunez, egina dago Nazioarteko Lankidetzari buruzko II. Plan Zuzendariaren balorazioa, eta III.a egiten ari da. Kontuan hartuta plan horrek markatuko dituela Gobernuak nazioarteko lankidetzaren arloan eginen duen politika publikoaren ildoak:

Zertan da plan hori, eta noizko aurreikusten da bukatuta egotea?

Halaber, Nafarroako Gobernuaren eta Nafarroako GGKEen Koordinakundearen artean beti egon dira desadostasunak lankidetza horretara bideratutako aurrekontuaren ehunekoa kalkulatzerakoan.

Neurririk hartuko al du, Nafarroako GGKEen Koordinakundearekin adostasun batera iristeko, Garapenerako Laguntza Ofizialeko ekarpena dela-eta?

Iruñean, 2017ko irailaren 26an

Foru parlamentaria: Asun Fernández de Garaialde y Lazkano